Γέλοουναϊφ

Το Γέλοουναϊφ ή Γέλλοουναϊφ (αγγλικά: Yellowknife, δηλ. Κίτρινο μαχαίρι) είναι πόλη του Καναδά, πρωτεύουσα και μεγαλύτερη πόλη του Ομοσπονδιακού εδάφους των Βορειοδυτικών Εδαφών. Έχει πληθυσμό 19.569 κατοίκων (απογραφή 2016). Βρίσκεται στη βόρεια ακτή της Μεγάλης Λίμνης των Σκλάβων, περίπου 400 χιλιόμετρα νότια του Αρκτικού Κύκλου, στη δυτική πλευρά του κόλπου του Γέλοουναϊφ κοντά στην έξοδο του ποταμού Γέλοουναϊφ. Το Γέλοουναϊφ πήρε το όνομά του από μια τοπική φυλή, τους Ντενέ, κάποτε γνωστοί ως «Ινδιάνοι του Χαλκού» ή «Ινδιάνοι του Γέλοουναϊφ» (τώρα αναφέρονται τοπικά ως Yellowknife's Dene), οι οποίοι έφτιαχναν εργαλεία φτιαγμένα από τις καταθέσεις του χαλκού κοντά στην Αρκτική ακτή.

Ο οικισμός του Γέλοουναϊφ θεωρείται ότι ιδρύθηκε το 1934, μετά από τα κοιτάσματα χρυσού που βρέθηκαν στην περιοχή, αν και τα πρώτα στοιχεία μιας εμπορικής κοινότητας δεν εμφανίζονται μέχρι το 1936. Το Γέλοουναϊφ σύντομα έγινε το κέντρο της οικονομικής δραστηριότητας στα Βορειοδυτικά Εδάφη, και έγινε η πρωτεύουσα των βορειοδυτικών εδαφών το 1967. Καθώς η παραγωγή χρυσού άρχισε να φθίνει, η πόλη άρχισε να αλλάζει και από το να είναι μια πόλη ορυχείων να γίνεται ένα κέντρο κρατικών υπηρεσιών στη δεκαετία του 1980. Ωστόσο, με την ανακάλυψη διαμαντιών βόρεια του Γέλοουναϊφ το 1991, αυτή η στροφή έχει αρχίσει να αντιστρέφεται.

Κλίμα

Το Γέλοουναϊφ έχει ηπειρωτικό υποαρκτικό κλίμα (Κέππεν: Dfc). Αν και ο χειμώνας είναι κυρίως πολικός, ταχαία κύματα καύσωνα εμφανίζονται στο απόγειο του καλοκαιριού λόγω του αχανούς περάσματος νότια. Η πόλη έχει μέσο όρο βροχόπτωσης λιγότερο από 300 χιλιοστά ετησίως, καθώς βρίσκεται στην ομβροσκιά των οροσειρών στα δυτικά. Λόγω της θέσης της στη Μεγάλη Λίμνη των Σκλάβων, το Γέλοουναϊφ έχει μια εποχή καλλιέργειας χωρίς παγετό η οποία κρατάει σε μέσο όρο πάνω από 100 ημέρες. Περιστασιακά κάποιες χρονιές, ο πρώτος φθινοπωρινός παγετός δεν έρχεται μέχρι τον Οκτώβριο. Οι περισσότερες από τις περιορισμένες βροχοπτώσεις συμβαίνουν μεταξύ Ιουνίου και Οκτωβρίου, με τον Απρίλιο να είναι ο πιο ξηρός μήνας του έτους και ο Αύγουστος με τις περισσότερες βροχοπτώσεις. Το χιόνι που πέφτει το χειμώνα συσσωρεύεται στο έδαφος μέχρι να λιώσει την άνοιξη.

Το Γέλοουναϊφ βιώνει πολύ κρύους χειμώνες και ήπια έως ζεστά καλοκαίρια. Η μέση θερμοκρασία τον Ιανουάριο είναι περίπου −26 °C και 17 °C τον Ιούλιο. Σύμφωνα με το Υπουργείο Περιβάλλοντος και Κλιματικής Αλλαγής του Καναδά, το Γέλοουναϊφ έχει τα πιο ηλιόλουστα καλοκαίρια στη χώρα, κατά μέσο όρο 1.034 ώρες από τον Ιούνιο έως τον Αύγουστο. Η χαμηλότερη θερμοκρασία που καταγράφηκε ποτέ στο Γέλοουναϊφ ήταν −51,2 °C στις 31 Ιανουαρίου 1947 και η υψηλότερη ήταν 32,5 °C στις 16 Ιουλίου 1989. Το Γέλοουναϊφ έχει κατά μέσο όρο 2256,5 ώρες έντονης ηλιοφάνειας ετησίως ή 43,5% πιθανών ωρών φωτός ημέρας, που κυμαίνεται από χαμηλό 15,4% το Δεκέμβριο έως υψηλό 63,0% τον Ιούνιο. Λόγω των θερμών καλοκαιρινών θερμοκρασιών, το Γέλοουναϊφ βρίσκεται πολύ κάτω από την Αρκτική γραμμή δενδροβλάστησης, σε αντίθεση με τις περιοχές που βρίσκονται πιο ανατολικά στον Καναδά, σε παρόμοιους παράλληλους.

Το 2014, το Υπουργείο Περιβάλλοντος και Κλιματικής Αλλαγής του Καναδά κατέταξε το Γέλοουναϊφ ως έχον τους πιο κρύους χειμώνες και τη μεγαλύτερη εποχή κάλυψης χιονιού οποιασδήποτε πόλης στον Καναδά, ενώ επίσης βιώνει την πιο ηλιόλουστη άνοιξη και καλοκαίρια οποιασδήποτε πόλης στον Καναδά.

Παραπομπές

Εξωτερικοί σύνδεσμοι 

 Ιστοσελίδα της πόλης Γέλοουναϊφ 

Πόλεις του Καναδά
Βορειοδυτικά Εδάφη